

**H O T Ă R Â R E**

**pentru modificarea** **și completarea** **Hotărârii Consiliului Judeţean Cluj nr. 164/2020 privind aprobarea Proiectului ”Modernizarea DJ 103K km 9+435-km 35+155 – etapa I Elaborarea documentației tehnico-economice-” pentru finanțare prin POAT 2014-2020, precum și a cheltuielilor legate de proiect**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 90 din 18.05.2023 pentru modificarea și completarea Hotărârii Consiliului Judeţean Cluj nr. 164/2020 privind aprobarea Proiectului ”Modernizarea DJ 103K km 9+435-km 35+155 – etapa I Elaborarea documentației tehnico-economice–” pentru finanțare prin POAT 2014-2020, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 20851/17.05.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 20850/17.05.2023 şi de Avizul cu nr. 20851 din 22.05.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Lansarea noului apel de fișe de proiect de către Agenția de Dezvoltare Regională Nord-Vest, în calitate de lider de parteneriat în cadrul Contractului nr. 1.1.150/01.11.2021, în vederea valorificării economiilor înregistrate la nivelul proiectului;
* Hotărârea Consiliului pentru Dezvoltare Regională al Regiunii de Dezvoltare Nord-Vest nr. 513/2019, actualizată prin Hotărârile cu nr. 525/2020, nr. 546/2021 și nr. 570/2022, care vizează infrastructura de drumuri județene propuse ca proiecte strategice de importanță majoră pentru perioada de programare 2021 – 2027;
* Hotărârea Consiliului Judeţean Cluj nr. 177/2022 privind aprobarea indicatorilor tehnico-economici ai obiectivelor de investiții din cadrul Proiectelor ”Modernizarea drumului județean DJ 103K Căpușu Mare - Rișca – Beliș, km 9+435 - km 35+155 și DJ 103L intersecție cu DJ 103K-Rișca, km 5+100 - km 8+000” și ”Modernizare drumului județean DJ 170B Topa Mică – Așchileu Mic, km 0+000 – km 8+000”;
* Hotărârea Consiliului Judeţean Cluj nr. 69/2023 privind aprobarea indicatorilor tehnico-economici ai obiectivelor de investiții din cadrul Proiectului ”Modernizarea și reabilitarea drumului județean DJ 103G Tureni - Ceanu Mic - Aiton - Gheorghieni - Varianta Ocolitoare Cluj-Napoca, km 43+190 – km 60+303”;

Luând în considerare dispozițiile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanțele publice locale nr. 273/2006, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată prin Legea nr. 105/2016 cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, aprobată prin Legea nr. 362/2009 cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 164/2020 privind aprobarea Proiectului ”Modernizarea DJ 103K km 9+435 - km 35+155 – etapa I Elaborarea documentației tehnico-economice –” pentru finanțare prin POAT 2014-2020, precum și a cheltuielilor legate de proiect, completată prin Hotărârea Consiliului Județean Cluj nr. 180/2020, se modifică și se completează după cum urmează:

1. Titlul hotărârii se modifică și va avea următorul cuprins:

“HotărâreaConsiliului Județean Cluj nr. 164 din 31 august 2020 privind aprobarea Proiectului ”Modernizarea DJ 103K, DJ 103G și DJ 170B – etapa I Elaborarea documentației tehnico-economice” pentru finanțare prin POAT 2014-2020, precum și a cheltuielilor legate de proiect”

2. După articolul 1 se introduc două noi articole, art. 1 1 și art. 1 2 , cu următorul cuprins:

”**Art. 11.** Se aprobă Proiectul  *“*Modernizarea drumului județean DJ 103G Tureni - Ceanu Mic – Aiton – Gheorgheni - Varianta Ocolitoare Cluj-Napoca” pentru a fi depus spre finanțare în cadrul Programului Operațional Asistență Tehnică 2014-2020.”

**Art. 12**. Se aprobă Proiectul “Modernizarea drumului județean DJ 170B Topa Mica - Așchileu Mic, km 0+000-km 8+000” pentru a fi depus spre finanțare în cadrul Programului Operațional Asistență Tehnică 2014-2020.”

3. Articolul 2 se modifică și are următorul cuprins:

”**Art. 2.** Se aprobă valoarea totală a proiectelor prevăzute la art. 1, art. 11 și art. 12, în cuantum de 1.959.483,75 lei.”

4. Articolul 3 se modifică și are următorul cuprins:

**”Art. 3**. Se aprobă contribuția proprie a Județului Cluj constituită din 2% din valoarea eligibilă a proiectului, în cuantum de 39.189,68 lei (inclusiv TVA), reprezentând cofinanțarea proiectelor prevăzute la art. 1, art. 11 și art. 12.”

5. Articolul 4 se modifică și are următorul cuprins:

”**Art. 4.** Sumele reprezentând cheltuieli neeligibile, neprevăzute și/sau conexe ce pot apărea pe durata implementării proiectelor prevăzute la art. 1, art. 11 și art. 12  se vor asigura din bugetul propriu al Județului Cluj.”

6. Articolul 5 se modifică și are următorul cuprins:

”**Art. 5.** Din bugetul propriu al Județului Cluj se vor asigura toate resursele financiare necesare implementării optime a proiectelor prevăzute la art. 1, art. 11 și art. 12  în condițiile rambursării/decontării ulterioare a cheltuielilor din instrumente structurale.”

7. Articolul 62 se modifică și are următorul cuprins:

”**Art. 62.** Se aprobă justificarea impactului asupra dezvoltării economice la nivel județean/regional a Proiectului ”Modernizarea DJ 103K, DJ 103G și DJ 170B – etapa I Elaborarea documentației tehnico-economice” conform **anexei nr. 2** care face parte integrantă din prezenta hotărâre”.

8. După art. 62  se introduce un nou articol, art. 63 , cu următorul cuprins:

”**Art. 63. (1)** Se aprobă încheierea Actului adițional nr. 1 la Acordul de parteneriat între Agenția de Dezvoltare Regională Nord-Vest (ADR Nord-Vest) și UAT Judeţul Cluj, având ca obiect implementarea, în comun, a proiectelor prevăzute la art. 1, art. 11 și art. 12  cuprins în **anexa nr. 3** care face parte integrantă din prezenta hotărâre.

**(2)** Se împuterniceşte Preşedintele Consiliului Judeţean Cluj, domnul Alin Tişe, ca în numele şi pentru Judeţul Cluj, să semneze actul adițional nr. 1 la Acordul de parteneriat menţionat la alineatul (1).”

9. Anexa nr. 2 se modifică și se înlocuiește cu **anexa nr. 1** care face parte integrantă din prezenta hotărâre.

10. Actului adițional nr. 1 la Acordul de parteneriat între Agenția de Dezvoltare Regională Nord-Vest (ADR Nord-Vest) și UAT Judeţul Cluj, care constituie anexa nr. 3 la Horărârea Consiliului Județean Cluj nr. 164/2020, este cuprins în **anexa nr. 2** care face parte integrantă din prezenta hotărâre.

**Art. II.** Hotărârea Consiliului Judeţean Cluj nr. 164/2020 privind aprobarea Proiectului ”Modernizarea DJ 103K km 9+435 - km 35+155 – etapa I Elaborarea documentației tehnico-economice–” pentru finanțare prin POAT 2014-2020, precum și a cheltuielilor legate de proiect, cu modificările și completările aduse prin Hotărârea nr. 180/2020 și prin prezenta hotărâre, se va republica, dându-se textelor o nouă numerotare.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcţia Dezvoltare şi Investiţii și Direcţia de Administrare a Domeniului Public şi Privat al Judeţului Cluj.

**Art. IV.** Prezenta hotărâre se comunică Direcţiei Generală Buget-Finanţe , Resurse Umane; Direcţiei Dezvoltare şi Investiţii; Direcţiei de Administrare a Domeniului Public şi Privat al Judeţului Cluj, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet “www.cjcluj.ro”.

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 92 din 29 mai 2023**

*Prezenta hotărâre a fost adoptată cu 27 voturi “pentru” și 5 ”abțineri”, fiind astfel respectate prevederile legale privind majoritatea de voturi necesară.*